Uutisissa: Päähän osunut luoti ja auton alle jääminen.
Mikään ei saanut huumediileriä pois rikollisesta elämästä.
Miten muukalainen, ovi ja valo mursivat hänet lopulta?
Ja: Raamatut taisteluissa. Näyttely esittelee Raamattuja, -
jotka kulkivat sotilaiden mukana heidän puolustaessaan vapauttamme.
Lisäksi: Onko Benjamin Netanjahun kausi ohi Israelissa?
Hauras koalitio voi suistaa hänet vallasta.
Mitä se tarkoittaisi juutalaisvaltion tulevaisuudelle?
KRISTILLISEN MAAILMAN UUTISET
Hei ja tervetuloa uutisten pariin!
Äärimmäinen vallantunne: myydä huumeita julkkisasiakkaille.
Eddie Ramirez luuli olevansa voittamaton.
Häntä ei pysäyttänyt päähän osunut luoti eikä auton alle jääminen.
Huh. Eräänä iltana Eddien huoneeseen ilmestyi muukalainen.
Mitä sellaista hän sanoi, että hulluus loppui?
Minua oli ammuttu päähän. Ylitseni oli ajettu.
Ehkä Jumalalla onkin varalleni vielä jotain.
Eddie Ramirez tuli Kuubasta USA:han lapsena vapauslennolla vuonna 1967.
Isä tuli vuoden päästä. Hän oli aggressiivinen. Isä-suhde puuttui.
Minua oli huijattu. Tarvitsin isää, mutta isä ei ollut läsnä.
Hän ei ollut läsnä minulle.
Vanhemmat erosivat, kun Eddie oli 13. Eddie purki vihansa tappelemalla.
Vanhemmat pojat huomasivat, että hän oli kova, -
ja ottivat hänet huumerinkiin. Eddie sai kaipaamaansa huomiota.
Janosin hyväksyntää.
Kuten sanoin, koin tulleeni huijatuksi.
Tarvitsin sitä, että joku minua vanhempi hyväksyy minut -
ja sanoo, että minä kuulun johonkin.
Mutta silti jotain puuttui.
Mikä siis on seuraava askel?
Hankin huumeita. Aloin käyttää huumeita.
Eddiestä tuli huumediileri julkkisasiakkaille.
Vallantunne vei hänet syvemmälle huumeriippuvuuteen.
Hain samaa tunnetta kuin ensimmäisellä kerralla.
Lopulta ei ollut enää paluuta. En pystynyt lopettamaan.
Minulla oli valtaa ja rahaa.
Ihmiset etsivät minua. Ihmiset tarvitsivat kauppatavaraani.
Olin häikäilemätön. Koin, että olin tilanteen herra.
Todellisuudessa Eddien elämä oli holtitonta.
Hän kolaroi moottoripyörällä ja jäi auton alle. Hän miltei kuoli.
Eddien paras ystävä oli tullut uskoon. Tämä vei hänet seurakuntaan.
Seurakunnassa ajattelin, ettei siellä ole minulle mitään.
En tienannut siellä rahaa enkä mitään.
Ihmettelin, mitä siellä teen. Halusin päästä tienaamaan.
Hän jatkoi huumekauppaa ja väkivaltaa.
Häntä jopa ammuttiin päähän.
Kokaiini ruokki hänen tyhjyyttään. Hän koki, ettei ole ulospääsyä.
Minua inhotti se, -
että valvoin koko yön -
ja käytin huumeita. Nenäni oli hajoamassa.
Kokaiinia ei kannata alkaa käyttää.
Kun sen kerran aloittaa, paluuta ei ole.
Eddie halusi irti huumeista. Hän pyysi apua äidiltä.
Äiti vei hänet kuntoutukseen.
Siellä hänellä oli käänteentekevä kohtaaminen.
Yhtenä iltana olin huoneessani.
Sain ilmestyksen. Uskon, että se oli Herra Jeesus.
Hän tuli uneeni, näkyyni -
ja sanoi minulle: "Kuule, -
haluatko todella muutoksen elämääsi?"
Sanoin: "Haluan, sillä en voi enää elää näin."
Hän sanoi: "Riittää, että kävelet tästä ovesta.
Jos kävelet tästä ovesta, elämäsi muuttuu."
Katsoin ovea.
Ovi oli hyvin ohut. Sen takaa loisti valo.
Ajattelin, että haluan kävellä ovesta.
Kun menin ovesta, tuntui kuin kaikki ylläni olleet taakat, -
kaikki ongelmani, -
kaikki vain putosi harteiltani.
Tiesin, että kun kuljin ovesta, elämäni muuttui.
Hän tuli ja pelasti minut juuri oikeaan aikaan.
Eddie antoi elämänsä Kristukselle ja vapautui huumeista heti.
Minulla ei ollut kokaiinin, marihuanan eikä minkään himoa.
En halunnut mitään.
Jumala otti sen kirjaimellisesti pois elämästäni kokonaan.
Jotkut sanovat: "Jumala tekee minussa työtään."
Niin ei ollut minulla. Hän teki sen saman tien.
En voinut uskoa, että Jumala pelasti kaltaiseni ihmisen.
Olin huono ihminen. Hän tuli ja pelasti minut.
En ymmärtänyt sitä.
Ajattelin: "Jumala, miksi? Miksi Sinä pelastit minut?
Miksi teit niin? Sinä pidit minusta huolen.
Pidit minusta huolta, kun tarvitsin isää.
Sinä ilmestyit."
Niin Hän tekee.
Niin Hän tekee monille ihmisille.
Kun meillä ei ole isää, -
Hän ilmestyy ja Hän tulee Isäksi isättömille.
Niin Hän teki minulle. Uskon niin edelleen.
Eddie on ollut kuivilla 28 vuotta. Hän toimii pastorina Floridassa.
Hänestä huokuu uuden elämän iloa.
Olen kiitollinen kaikesta. Perheestä, lapsista, lastenlapsista.
Olen kiitollinen kaikesta, mitä Hän on minulle antanut.
Tarvitsen vain Häntä. Voin menettää kaiken muun.
Voin menettää kaiken muun, mutta Hän tekee minusta kokonaisen.
Vau! Usein kuulee, että ihmisillä Lähi-idässä on unia ja näkyjä.
Eddie Ramirez kohtasi Jeesuksen laitoksessa, ja Hän kosketti häntä.
Hän luuli olevansa liian huono pelastettavaksi.
Mutta mikään ei ole Jumalalle liian vaikeaa.
Tulossa: Raamattu sodan aikana.
Miten Raamattu auttoi sotilaitamme kestämään?
CBN:n tuotantoa: God Is For Us.
Jakeita pelastuksesta, rauhasta ja voitosta Roomalaiskirjeestä.
Levy on täynnä jakeita, jotka kertovat, miten tarvitsemme pelastusta, -
lunastuksen lahjaa Kristuksessa.
Saat englanninkielisen CD-levyn, -
joka sisältää jakeita pelastuksesta, rauhasta ja voitosta, -
kun ryhdyt kumppaniksi.
Koska me siis olemme uskosta vanhurskaiksi tulleet, -
niin meillä on rauha Jumalan kanssa -
meidän Herramme Jeesuksen Kristuksen kautta.
Valikoidut jakeet Roomalaiskirjeestä nostavat sinua -
ja kantavat vaikeina aikoina.
Toivon, että jakeet saavat täyttää mielesi ja sydämesi.
Ne muuttavat ajattelutapasi ja lisäävät uskoasi.
Soita ruudun numeroon tai käy kotisivuillamme tänään.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas!
Amerikassa uskonnonvapausaktivistit odottavat -
tärkeää korkeimman oikeuden päätöstä.
Siinä vastassa ovat kristillinen sijaishuollon välityspalvelu -
ja seksuaalivähemmistöjen puolestapuhujat.
Heather Sells raportoi.
Nyt ratkeaa Philadelphian katolisten sosiaalipalvelujen tulevaisuus.
Se haluaa noudattaa kirkon oppeja ja olla tekemättä yhteistyötä -
samaa sukupuolta olevien tai vihkimättömien parien kanssa.
Taistelemme sen puolesta, että katolisilla sosiaalipalveluilla -
on yhtäläinen oikeus osallistua julkisten asioiden hoitoon.
Se osallistuu palvelemalla apua eniten tarvitsevia, -
joita ovat kodittomat lapset.
Korkein oikeus sanoi, -
kun se sanoi perustuslain takaavan samaa sukupuolta olevien liitot, -
että laki suojelee eri tavalla ajattelevia.
Monissa tapauksissa se ei toteudu.
Sukupuolivähemmistöjen edustajat sanovat, -
että kyse on syrjinnästä -
ja päätös Philadelphian kaupunkia vastaan, -
avaa "Pandoran lippaan tulevalle syrjinnälle".
Andrew Walker, Etelän baptistien seminaarin etiikan professori -
sekä etiikan ja julkisen politiikan keskuksen jäsen, on eri mieltä.
Syrjintä viittaa siihen, että ihminen tai ihmisryhmä suljetaan pois -
koko toimialalta. Niin ei ole tässä.
Tässä yksi adoptiotoimisto haluaa toimia uskomustensa mukaisesti.
Katoliset sosiaalipalvelut ei ole käännyttänyt homopareja pois.
Philadelphiassa on kymmeniä tahoja, jotka hyväksyvät heidät.
Regentin lakiprofessori Brad Jacob sanoo, etteivät he voi hävitä.
He voivat aina adoptoida. He eivät tarvitse tätä toimistoa.
He yrittävät vain tehdä lopun kaikista, -
jotka eivät ole samaa mieltä heidän maailmankuvansa kanssa.
Tapausta seurataan tarkasti, sillä nyt nähdään, -
miten konservatiivienemmistöinen korkein oikeus päättää.
Korkein oikeus lienee nyt enemmän uskonnonvapauksien puolella -
kuin yksikään korkein oikeus tätä ennen.
Iso kysymys on, miten laajan ratkaisun tuomarit antavat.
He voivat tarkastella uudelleen vuoden 1990 tapausta, -
joka heikensi uskonnon asemaa. Se olisi iso voitto uskoville.
Päätös voi myös olla suppea, mikä ei juuri edistäisi kummankaan asiaa.
Heather Sells, CBN News.
Kiitos, Heather.
Normandian maihinnoususta tulee 6. kesäkuuta kuluneeksi 77 vuotta.
Raamattu-museo kunnioittaa Amerikan sodissa taistelleita -
asettamalla heidän Raamattunsa esille. Jenna Browder jatkaa.
Raamattu Amerikassa -galleria esittelee Raamatun vaikutusta -
aina pyhiinvaeltajista nykypäivään.
Jeffrey Kloha on museon pääkuraattori.
Meillä on useita esineitä sisällissodan kummaltakin puolelta.
Raamattu lohdutti ja rohkaisi sotilaita molemmilta puolilta.
Nämä esineet kuuluivat George Romelle, -
jonka rykmentti oli ensimmäisiä afroamerikkalaisia.
Kuvassa hänellä on univormu. Nämä kaikki olivat hänen.
Kiva kun esineet saavat kasvot.
Niin on. Tämä mies vuonna 1864 käytti tätä Raamattua.
Täältä löytyy myös americanaa.
"Battle Hymn of the Republic" oli sisällissodan marssilaulu.
Sen sanoitti Julia Ward Howe. Tässä näin.
Hän kirjoitti sen 1,6 kilometrin päässä täältä Willard-hotellissa.
Hän halusi tukea sillä joukkoja.
Lisäksi hän sanoi halunneensa korvata vähemmän hurskaat laulut, -
joita he lauloivat.
Jeff vei meidät museon kellariin, jossa on lisää sodanaikaisia Raamattuja.
Tällä kirjeellä presidentti Wilson -
rohkaisi sotilaita raamatunlukuun vuonna 1917.
Kirje painettiin sotilaille jaettaviin taskuraamattuihin.
Ja sitten on tämä.
Tämä Raamattu on sisällissodan ajalta. Se on saksaksi.
Mikä siinä on ainutlaatuista?
Tämä tahra on melko varmasti verta, -
joka päätyi Raamatulle -
ja jätti siihen tämän tahran sisällissodasta.
Se näyttää sodan hinnan, jonka ihmiset maksoivat vapaudestamme.
Yksi Raamattu on Jeffille erityinen.
Tämä ei ole museon kokoelmista.
Raamatun omisti isoisäni John Flack, joka oli toisessa maailmansodassa.
Jeffin isoisä osallistui Ardennien taisteluun.
Hän sai tämän pastoriltaan. Siinä on nahkakannet. Se on aika kulunut.
Hän kantoi sitä taisteluvarustuksessaan.
Yläkerrassa on presidenttien lahjoittamia Raamattuja, -
mm. Donald Trumpin Raamattu.
Museon uusimman Raamatun lahjoitti presidentti Carter joku viikko sitten.
Etukannen sisäsivulla on washingtonilaisen baptistikirkon -
pyhäkoulunopettajan nimi ja puhelinnumero.
Carter kävi siinä kirkossa virkakautensa aikana 60 kertaa.
Ellei pääse paikan päälle, monet näistä Raamatuista -
ovat museon verkkosivuilla kohdassa "Collections".
Jenna Browder, Washington.
Kiehtovaa. - Tulossa: Erään aikakauden loppu.
Benjamin Netanjahu taistelee pysyäkseen vallassa.
Kuka on hänet syrjäyttämään pyrkivän koalition takana?
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
"God Is For Us" -taltiointi Pat Robertsonilta.
Ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme.
Vähennä stressiä ja ahdistusta miettimällä Jumalan lupauksia.
Soita ruudun numeroon tai käy kotisivuillamme -
ja ryhdy CBN:n kumppaniksi, niin saat levyn "God Is For Us".
Israelin pääministeri Netanjahulla voi olla viimeinen tilaisuus pysyä vallassa.
Hän yrittää saada ainakin yhden edustajan -
olemaan puoltamatta uutta hallitusta.
Mitä maalle tapahtuu, jos uusi hallitus muodostetaan? Chris Mitchell selittää.
Uskonnollinen konservatiivi Naftali Bennett -
toimisi pääministerinä ensimmäiset kaksi vuotta.
Bennettin näkemykset poikkeavat presidentti Bidenin näkemyksistä -
eritoten Iranin sopimuksen suhteen.
Biden oli mukana laatimassa vuoden 2015 ydinsopimusta.
Bidenin hallinto neuvottelee uudesta Trumpin vetäydyttyä sopimuksesta.
Bennett selitti CBN Newsille aiemmin, miksi ydinsopimus on hänestä huono.
Sopimus antaa Iranin edetä, ei vain yhden ydinaseen, -
vaan kymmenien ydinaseiden partaalle.
Se saa nopeasti kymmeniä ydinpommeja napinpainalluksella.
Netanjahu haastoi Bidenin hallinnon tällä viikolla.
Jos täytyy valita, toivon, ettei tarvitse valita -
ystävämme USA:n ja eksistentiaalisen uhan torjumisen välillä.
Jälkimmäisen mahdollisuus kasvaa.
Netanjahu väittää, että Bennett taipuu Bidenin painostuksen edessä -
esimerkiksi Iranin, Israelin―palestiinalaisten konfliktin -
ja UNRWA:n rahoituksen jatkamisen suhteen.
Biden ja Bennett ovat eri mieltä myös kahden valtion ratkaisusta.
Biden pitää sitä ainoana vastauksena.
Bennett vastustaa palestiinalaisvaltiota.
Bennettin koalitiota jakaisivat monet ideologiset erot.
Mukana olisi arabipuolue, joka vastustaa sionismia -
ja jolla on yhteyksiä Muslimiveljeskuntaan.
Ensi kertaa Israelin historiassa -
enemmistö olisi arabipuolueen varassa.
Voi kuvitella, että jos Israelin turvallisuutta uhattaisiin -
kuten pari viikkoa sitten, Ra'amin kaltainen puolue lähtisi hallituksesta.
Tärkein kirjavaa koalitiota koossa pitävä liima -
on halu kammeta Netanjahu vallasta.
Knessetin täytyy ensi viikolla vielä vahvistaa Bennettin koalitio.
Siihen saakka Netanjahu tekee kaikkensa -
saadakseen ainakin yhden edustajan olemaan puoltamatta koalitiota.
Jos hän onnistuu, -
edessä voivat olla viidennet vaalit vähän yli kahdessa vuodessa.
Chris Mitchell, Jerusalem.
Onpa sekava tilanne.
Lisää uutisia Israelista.
Rannikolta on löytynyt suuri roomalainen basilika.
Se on suurin laatuaan Pyhässä maassa, -
ja se avaa ikkunan elämään 2 000 vuotta sitten.
Emily Jones jatkaa Jerusalemista.
ISRAELIN UUTISKATSAUS
Tervetuloa seuraamaan katsausta Israelin ja Lähi-idän tapahtumiin.
Israelissa elämä on palautunut lähes normaaliksi.
Liki kaikki koronarajoitukset on purettu.
Tartunnat ovat lähellä nollaa.
Esimerkiksi ravintolat ja kuntosalit -
eivät enää vaadi todistusta rokotuksesta tai voitetusta taudista.
Sisätiloissa täytyy vielä pitää maskeja, mutta määräys kumottaneen pian.
Olemme kokeneet karanteeneja, sulkuja ja rajoituksia.
Olemme nyt avaamassa kaikkia toimintoja Israelissa.
Israelin rokotuskampanja on ollut parhaita maailmassa.
20-vuotiaista ja sitä vanhemmista israelilaisista yli 70 prosenttia -
on saanut kaksi koronarokotetta.
Israelin ja Gazan sodasta huolimatta -
Israelin ja Arabiemiirikuntien suhteet vahvistuvat.
Siitä yksi merkki on dubailaismuseon holokaustinäyttely, -
joka on ensimmäinen lajissaan Persianlahdella.
On tärkeää tunnustaa sekä osoittaa myötätuntoa ja rohkeutta, -
tunnustaa nämä ikävät historian tapahtumat, -
joukkomurha, etninen puhdistus, joka kohdistui yhteen kansaan ja uskoon.
Näyttely esittelee holokaustiin johtaneita tapahtumia -
ja arabeja, jotka puolustivat juutalaisia.
Arkeologit ovat paljastaneet roomalaisen basilikan -
Ashkelonista Välimeren rannalta.
Raunioilla on ikää 2 000 vuotta. Ne valottavat muinaista Israelia.
Basilika oli roomalaisten elämän keskipiste.
Se oli liike-elämän ja viihteen keskus.
Paikalta löytyi myös teatteri. Basilika tuhoutui järistyksessä vuonna 262.
Arkeologit restauroivat sitä yleisölle.
Lisää uutisia Jerusalem Dateline -ohjelmassa: cbnnews.com.
Kiitos. Jatkamme hetken kuluttua.
CBN NEWSIN TUOTANTOA: RUKOUSLINKKI
Taivaan Isä, kiitos Henkesi työstä, -
jossa Raamattua viedään julkisiin kouluihin.
KUUMIA PUHEENAIHEITA. REHELLISTÄ PUHETTA.
SUORA RUKOUSLÄHETYS
Katso Rukouslinkki tiistaiaamuisin CBN:n uutiskanavalta.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
"God Is For Us" ― erikoistaltiointi Pat Robertsonilta.
Jos Jumala on meidän puolellamme, kuka voi olla meitä vastaan?
Pat Robertson lukee jakeita pelastuksesta, rauhasta ja voitosta.
Mutta näissä kaikissa me saamme jalon voiton hänen kauttansa, -
joka meitä on rakastanut.
Soita ruudun numeroon tai käy sivulla cbn.com -
ja ryhdy CBN:n kumppaniksi, niin saat "God Is For Us" -CD-levyn.
Vahvista uskoasi ja vähennä stressiä ja ahdistusta -
miettimällä Jumalan lupauksia.
Ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme.
Soita ruudun numeroon tai käy sivulla cbn.com -
ja hanki CD-levy jo tänään.
Saatavana nyt.
Kuka loi maailman? - Iso kysymys.
Kysymys askarrutti nuoren tytön mieltä Kambodžassa.
Kukaan ei osannut vastata.
Sitten hän katsoi CBN:n Superkirjan jakson.
Chanray, 11, nousi mielellään varhain aamuisin -
katsomaan auringon nousua Kambodžassa.
Mutta hänen mieleensä nousi aina kysymys, hän kertoo.
Mietin, kuka loi maailman ja ensimmäiset ihmiset.
Kysyin sitä äidiltä. Hän sanoi, ettei hän tiennyt.
Chanray kertoo, että muutama viikko ennen kuin covid-19 iski, -
ystävä kutsui hänet kirkkoon.
Hän sanoi, että he katsovat Superkirja-animaatiota.
Menin hänen kanssaan.
Ensimmäisenä päivänä pyhäkoulussa katsottiin -
Superkirjan Alussa-jaksoa maailman luomisesta.
Kertomus oli mahtava.
Näin Jumalan Hengen lentävän.
Hän sanoi: "Tulkoon valkeus", ja valkeus tuli.
Hän teki ihmisen tomusta ja antoi hänen huolehtia kaikesta.
Jakson katsottuaan Chanray rukoili, ja hänestä tuli kristitty.
Hän halusi kertoa siitä nopeasti perheelleen.
Kerroin evankeliumin vanhemmilleni ja sisarilleni.
Toin heidät kirkkoon. Nyt hekin uskovat Jeesukseen.
Muutaman viikon päästä Kambodžaan iski koronapandemia.
Koulut ja kirkot suljettiin, kuten koko maa.
Vanhemmillani ei maaliskuun jälkeen ole ollut töitä eikä rahaa.
Aina ei ole ollut ruokaakaan.
Välillä äiti lainasi riisiä isoäidiltäni.
Chanray ja äiti Serene alkoivat rukoilla.
Serene kertoi, että silloin Orvon lupaus toi perheelle -
seurakunnan kautta riisiä ja muuta ruokaa.
Hän sanoi, että apu oli jotain aivan uutta.
Tämä on perheellemme iso siunaus Jumalalta.
Ruoka kestää jopa kaksi kuukautta.
Kiitos, että ruokitte minut koronan aikana.
Kiitos Superkirjasta, jonka ansiosta tunnen Jeesuksen.
Nyt tiedän, että Jumala on Luoja.
Totta. Jumala on Luoja. Tässä kaikki tältä viikolta.
Näkemiin ja Jumalan siunausta!
Suomennos: Marianne Tenetz